Gelvonų Pliaterių-Žabų koplyčia-mauzoliejus
55°03′54″š. pl. 24°41′45″r. ilg.﻿ / ﻿55.064901°š. pl. 24.695874°r. ilg.﻿ / 55.064901; 24.695874 Gelvonų Pliaterių-Žabų koplyčia-mauzoliejus – laidojimo koplyčia, esanti Širvintų rajone, Gelvonų miestelio centre, Gelvonų Švč. Mergelės Marijos Apsilankymo bažnyčios šventoriuje (į kairę nuo bažnyčios), viena iš dviejų šventoriuje stovinčių koplyčių. Įrengta Pliaterių kripta. Koplyčia priklauso Gelvonų bažnyčios statinių kompleksui, nuo 2012 m. yra regioninės reikšmės architektūros paminklas, įrašytas į Kultūros paveldo registrą (unik. kodas 35705).